 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 26. septembrī Nr. 570**

(protokols Nr. 21, 3. p.)

**Par nekustamā īpašuma “Jaunlauki”, Liezēres pagastā, Madonas novadā, nodošanu atsavināšanai, rīkojot izsoli**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā ar reģ. Nr. 2.1.3.6/24/1097) par nekustamā īpašuma “Jaunlauki”, Liezēres pagastā, Madonas novadā, nodošanu atsavināšanai.

Nekustamais īpašums “Jaunlauki”, Liezēres pagastā, Madonas novadā, ar kadastra Nr. 7068 012 0117 sastāv no vienas zemes vienības ar kadastra apzīmējumu 7068 012 0117 4,27 ha platībā, zemes galvenais lietošanas veids-lauksaimniecība.

Īpašuma tiesības uz nekustamo īpašumu “Jaunlauki”, Liezēres pagastā, ir nostiprinātas Liezēres pagasta zemesgrāmatā ar nodalījuma Nr. 100000521890 uz Madonas novada pašvaldības vārda.

Nekustamais īpašums “Jaunlauki”, Liezēres pagastā, Madonas novadā, nav nepieciešams pašvaldībai tās funkciju nodrošināšanai.

Saskaņā ar “Pašvaldību likuma” 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu;*

Saskaņā ar Publiskas personas mantas atsavināšanas likuma 3. panta otro daļu “*Publiskas personas mantas atsavināšanas pamatveids ir mantas pārdošana izsolē*”, 4. panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*.

 Noklausoties sniegto informāciju, ņemot vērā 11.09.2004. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 14** (Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Guntis Klikučs, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai nekustamo īpašumu “Jaunlauki”, Liezēres pagasts, Madonas novads, ar kadastra numuru 7068 012 0117 4,27 ha platībā, rīkojot izsoli.
2. Nekustamā īpašuma pārvaldības un teritorijas plānošanas nodaļai organizēt nekustamā īpašuma novērtēšanu un virzīt jautājumu uz domi par atsavināšanas sākumcenas noteikšanu.

 Domes priekšsēdētāja vietnieks Z. Gora

*Čačka 28080793*